b'\n_START_ARTICLE_\nMark Steven Johnson\n_START_PARAGRAPH_\nMark Steven Johnson (s. 30. lokakuuta 1964 Hastings, Minnesota, Yhdysvallat) on Hollywoodissa ty\xc3\xb6skentelev\xc3\xa4 elokuvak\xc3\xa4sikirjoittaja, -ohjaaja ja -tuottaja._NEWLINE_Johnson tunnetaan parhaiten k\xc3\xa4sikirjoittamastaan ja ohjaamastaan Daredevil-toimintaelokuvastaan, joka oli avausviikonloppunsa katsotuin vuonna 2003 yli 40 miljoonan dollarin tuloksellaan. Ben Affleckin t\xc3\xa4hditt\xc3\xa4m\xc3\xa4 elokuva maksoi per\xc3\xa4ti 78 miljoonaa dollaria, ja lipputuloja kertyi 179 miljoonaa dollaria. Elokuva perustui Marvel Comicsin sarjakuviin. Ohjaajaa valittaessa ehdolla olivat olleet my\xc3\xb6s Chris Columbus ja Carlo Carlei ennen kuin Johnson valittiin. Taloudellisesta menestyksest\xc3\xa4\xc3\xa4n johtuen elokuva sai Rob Bowmanin ohjaaman spin-off-tyylisen jatko-osan Elektra (2005), joka kertoi Daredevilin naisp\xc3\xa4\xc3\xa4henkil\xc3\xb6st\xc3\xa4 Elektrasta._NEWLINE_Johnsonin ura alkoi kuitenkin jo vuonna 1993 valmistuneen \xc3\x84ksyt vanhat herrat -komedian my\xc3\xb6t\xc3\xa4. Donald Petrien ohjaaman elokuvan k\xc3\xa4sikirjoitus oli Johnsonin tekem\xc3\xa4, ja h\xc3\xa4n sai korkean 300\xc2\xa0000 dollarin palkkion jo esikoisty\xc3\xb6st\xc3\xa4\xc3\xa4n. Kaksi vuotta my\xc3\xb6hemmin elokuva sai jatko-osan, jonka Johnson my\xc3\xb6s kirjoitti. Molemmat ker\xc3\xa4siv\xc3\xa4t yli 70 miljoonaa dollaria lipputuloja. Johnsonin kolmas k\xc3\xa4sikirjoitus floppasi. Koulun kauhu (1998) ker\xc3\xa4si vain muutaman miljoonan dollarin lipputulot, ja elokuvan p\xc3\xa4\xc3\xa4osassa n\xc3\xa4hty Tom Arnold voitti huonoimman n\xc3\xa4yttelij\xc3\xa4n palkinnon._NEWLINE_Johnsonin ensimm\xc3\xa4inen ohjausty\xc3\xb6 oli h\xc3\xa4nen kirjoittamansa Yst\xc3\xa4v\xc3\xa4ni Simon Birch (1998). Elokuva perustui John Irvingin romaaniin, ja j\xc3\xa4i pari miljoonaa dollaria tappiolle. Siit\xc3\xa4 huolimatta Johnsonin k\xc3\xa4sikirjoitukset tekiv\xc3\xa4t yh\xc3\xa4 kauppansa, ja Troy Millerin ohjauksessa valmistui samaisena vuonna kolmas Johnsonin elokuva. Elokuvan budjetti oli 85 miljoonaa dollaria, mutta tuloja kertyi vain 34 miljoonaa dollaria._NEWLINE_Vuonna 2007 Johnson oli ajankohtainen kirjoittamansa ja ohjaamansa Ghost Rider \xe2\x80\x93 aaveajaja -elokuvan my\xc3\xb6t\xc3\xa4. Trillerin p\xc3\xa4\xc3\xa4osissa n\xc3\xa4hd\xc3\xa4\xc3\xa4n Nicolas Cage ja Eva Mendes, ja elokuvan budjetti oli noin 120 miljoonaa dollariia.'